smcproject/ml-wiki-sentences huggingface dataset:
തുർക്കി യൂറോപ്യൻ യൂണിയനിൽ ചേരാനുള്ള ശ്രമങ്ങൾ നടക്കുന്ന പശ്ചാത്തലത്തിൽ പാശ്ചാത്യ മൂല്യങ്ങളും ഇസ്ലാമിക തത്ത്വശാസ്ത്രങ്ങളും എങ്ങനെ ചേർന്നുപോകുമെന്ന സാധാരണ തുർക്കിക്കാരന്റെ ചിന്തകളാണ് നോവലിനെ ശ്രദ്ധേയമാക്കിയത്.
പുരസ്കാരങ്ങൾ 2003 ഇന്റർനാഷ്ണൽ ഇംപാക് ഡബ്ലിൻ ലിറ്റററി അവാർഡ്- അയർലണ്ട്(ചുവപ്പാണെന്റെ പേര് എന്ന നോവലിന്) 2006 സാഹിത്യത്തിനുള്ള നോബൽ സമ്മാനം- സ്വീഡൻ 2008 ഒവിഡിയസ് പ്രൈസ്-റുമാനിയ 2010 നോർമൻ മെയിലർലൈഫ് ടൈം അച്ചീവ്മെന്റ് അവാർഡ്- അമേരിക്ക പ്രധാന കൃതികൾ സൈലന്റ് ഹൗസ് .
‌വെൺ‌കോട്ട (The White Castle) കറുത്ത പുസ്തകം (The Black Book) പുതിയ ജീവിതം (The New Life) എന്റെ പേരു ചുവപ്പ് (My Name is Red) മഞ്ഞ് (Snow) ഇസ്താംബുൾ:ഓർമ്മകളും നഗരവും (Istanbul:Memories and the City) മറ്റ് നിറങൾ (Other Colours) നിഷ്കളങ്കതയുടെ മ്യൂസിയം (Museum of Innocence) അവലംബം
ഓർലിയൻസ് മഡോണ ഇംഗ്ലീഷ് വിലാസം https://ml.wikipedia.org/wiki/Orl%C3%A9ans_Madonna
1506-1507 നും ഇടയിൽ ഇറ്റാലിയൻ നവോത്ഥാന ചിത്രകാരനായിരുന്ന റാഫേൽ വരച്ച ഒരു എണ്ണച്ചായാചിത്രമാണ് ഓർലിയൻസ് മഡോണ.
ഓർലിയൻസ് ശേഖരത്തിനായി ഓർലിയാൻസിലെ ഡ്യൂക്ക് ഫിലിപ്പ് രണ്ടാമൻ ഈ ചിത്രം ഏറ്റെടുത്തു.
അതിന്റെ നിലവിലെ ശീർഷകവും നൽകി.
ഈ ചിത്രം ഇപ്പോൾ ഷാന്റിലിയിലെ മ്യൂസി കോണ്ടയിലാണ് സൂക്ഷിച്ചിരിക്കുന്നത്.
പതിനാറാം നൂറ്റാണ്ടിന്റെ തുടക്കത്തിൽ പീഡ്‌മോണ്ടിൽ ഈ ചിത്രത്തിന്റെ പകർപ്പുകൾ പരാമർശിക്കപ്പെട്ടിട്ടുണ്ട്.
പീഡ്‌മോണ്ട് വംശജനായ ചിത്രകാരൻ ജിയോവന്നി മാർട്ടിനോ സ്‌പാൻസോട്ടി ഇതിനെ "ടാബുലെറ്റോ ഫിയോറെന്റിനോ" എന്ന് 1507-ൽ സാവോയിയിലെ ചാൾസ് രണ്ടാമന് എഴുതിയ കത്തിൽ പരാമർശിക്കുന്നു.
1507 നും 1526 നും ഇടയിൽ ചിത്രത്തിന്റെ മറ്റ് നിരവധി സ്റ്റുഡിയോ പകർപ്പുകൾ നിർമ്മിക്കപ്പെട്ടു.
അവയിൽ നാലെണ്ണം ഇപ്പോഴും നിലനിൽക്കുന്നുണ്ട്.
അതിൽ ഒന്ന് ആംസ്റ്റർഡാമിലെ റിജക്സ്മ്യൂസിയത്തിലും മറ്റൊന്ന് യുഎസ്എയിലെ ബാൾട്ടിമോറിലെ വാൾട്ടേഴ്‌സ് ആർട്ട് മ്യൂസിയത്തിലും തൂക്കിയിരിക്കുന്നു.
മൂലസൃഷ്ടി പതിനേഴാം നൂറ്റാണ്ട് വരെ സാവോയ് പ്രഭുക്കളുടെ ശേഖരത്തിൽ തുടർന്നു.
ഫ്രാൻസിലെ ക്രിസ്റ്റിൻ 1647-ൽ നാല് റാഫേൽ ചിത്രങ്ങൾ വാങ്ങിയിരുന്നു അതിൽ ഒരുപക്ഷേ ഈ ചിത്രവും ഉൾപ്പെട്ടിരുന്നു.
1729 വരെ ഈ ചിത്രം അപ്രത്യക്ഷമായിരുന്നു.
ഈ ചിത്രം പാസാർട്ട് എന്ന വ്യക്തിയുടെ കൈവശമായിരുന്നെന്നും പിന്നീടെപ്പോഴോ പാമിയേഴ്സിലെ പണ്ഡിതനും ബിഷപ്പുമായ അബ് ഫ്രാങ്കോയിസ് ഡി ക്യാമ്പിനു കൈമാറപ്പെട്ടെന്നും (1643-1723), ഒടുവിൽ ഫിലിപ്പ് ഡി ഓർലിയാൻസിൻറെ കൈകളിൽ (1674-1723) ഈ ചിത്രം എത്തിയെന്നും പിയറി ക്രോസാറ്റ് നിയോഗിച്ച റീകൂയിൽ ഡിസ്റ്റാമ്പുകളിൽ പരാമർശിക്കുന്നു.
ഈ ചിത്രം ഫ്രഞ്ച് വിപ്ലവം വരെ പാലെ-റോയലിൽ സൂക്ഷിച്ചു.
1791-ൽ കനത്ത കടബാദ്ധ്യത തീർക്കാനായി ഫിലിപ്പ് എഗാലിറ്റ തന്റെ ഇറ്റാലിയൻ ചിത്രങ്ങളുടെ മുഴുവൻ ശേഖരവും ബാങ്കർ എഡ്വാർഡ് ഡി വാക്കിയേഴ്സിന് വിറ്റു.
ഡി വാക്കിയേഴ്സ് ഈ ശേഖരം ഒന്നടങ്കം  തന്റെ ബന്ധു ഫ്രാങ്കോയിസ് ലാബോർഡ് ഡി മെറവില്ലെക്ക് വിറ്റു.
1798-ൽ ഈ ശേഖരം മുഴുവൻ ലണ്ടനിൽ ലോർഡ്‌സ് ബ്രിഡ്ജ് വാട്ടർ, ഗോവർ, കാർലൈൽ എന്നിവർക്ക് വിറ്റു.
എന്നാൽ പിന്നീട് അവർ മഡോണയെ വീണ്ടും വിറ്റു.
അത് പിന്നീട് 1799-ൽ ലണ്ടനിലെ സമാഹർത്താക്കളായ ഹിബ്ബർട്ട്, 1831-ൽ ബ്രസ്സൽസിലെ ന്യൂവെൻഹ്യൂസ്, പാരീസിലെ ഡെലമാറെ ഡി ലഹൗട്ട് എന്നിവർ ഏറ്റെടുത്തു.
അടുത്തതായി ഇത് 1835-ൽ മാർക്വിസ് അഗവാഡോയും ഒടുവിൽ ബിസിനസുകാരനും പാർലമെന്റേറിയനുമായ ഫ്രാങ്കോയിസ് ഡെലെസെർട്ടും (1780-1868) ഏറ്റെടുത്തു.
അദ്ദേഹത്തിന്റെ മരണത്തിന് ഒരു വർഷത്തിനുശേഷം ഡെലെസെർട്ടിന്റെ ശേഖരം വിറ്റു.
മഡോണയെ ഊമാൽ പ്രഭു  ഹെൻറി ഡി ഓർലിയൻസ് കരസ്ഥമാക്കി.
അദ്ദേഹം തന്റെ ചാറ്റോ ഡി ചാന്റിലിയുടെ 'സാന്റുവാരിയോ'യിൽ ഫിലിപ്പിനോ ലിപ്പിയുടെ ത്രീ ഗ്രേസെസിന്റെ പാനലിനോടൊപ്പം തൂക്കിയിട്ടു.
ഓർസൺ വെൽസ് ഇംഗ്ലീഷ് വിലാസം https://ml.wikipedia.org/wiki/Orson_Welles
ഒരേയൊരു സിനിമകൊണ്ട് വിശ്വചലച്ചിത്ര വേദിയിൽ മുൻനിരക്കാരനായി പരിഗണിക്കപ്പെടുന്ന അമേരിക്കൻ സംവിധായകനാണ്‌ ഓർസൺ വെൽസ് .
1915 മേയ് 6 നു വിസ്കോൺസിൽ ജനനം.
ചെറുപ്പത്തിൽ നാടകവും സംഗീതവും അഭ്യസിച്ചു.
മാതാപിതാക്കൾ പരസ്പരം വേർപിരിഞ്ഞതിനു ശേഷം അനാഥനായി നാടുചുറ്റി നടന്നു.
എച്.ജി. വെൽസ്എഴുതിയ 'വാർ ഓഫ് ദ വേൾഡ്സ്' എന്ന സയൻസ് ഫിക്ഷൻ റേഡിയോ നാടകമായി അവതരിപ്പിച്ച് പെട്ടെന്ന് പ്രശസ്തനായി.
വാർ ഒഫ് ദ വേൾഡ്‌സിന്റെ റേഡിയോ ആവിഷ്ക്കരണം കേഴ്‌വിക്കാരിൽ ചൊവ്വാഗ്രഹത്തിന്റെ ആക്രമണത്തെക്കുറിച്ചുള്ള ഭയം സൃഷ്ടിച്ചു (1938).
1938 ൽ 40 മിനുട്ട് ദൈർഘ്യമുള്ള ഹ്രസ്വചിത്രം സംവിധാനം ചെയ്തു കൊണ്ട് സിനിമ രംഗത്തെത്തി.
ആദ്യത്തെ ചലച്ചിത്രമായ സിറ്റിസൻ കെയ്ൻ (1941) ൽ നടനും സംവിധായകനും സഹതിരക്കഥാരചയിതാവുമായിരുന്നു.
ഇത് എക്കാലത്തെയും ഏറ്റവും നല്ല ചിത്രങ്ങളിൽ ഒന്നായി കണക്കാക്കപ്പെടുന്നു.
എക്കാലത്തേയും ക്ലാസ്സിക്കായി ഈ സിനിമ കണക്കാക്കപ്പെടുന്നു.1945 ലെ 'ദ സ്റ്റ്രൈഞ്ചർ' എന്ന സിനിമ ബോക്സാഫീസ് വിജയം നേടി.
ദ തേഡ് മേൻ (1949) , മോബിഡിക്ക് (1956) , ട്രഷർ ഐലൻഡ് (1972) തുടങ്ങിയ ചിത്രങ്ങളിലും അഭിനയിച്ചു.
നടി റീത്ത ഹെയ്‌വർത്ത് ആയിരുന്നു ഭാര്യ.
1986 ഒക്ടോബർ 10 നു അന്തരിച്ചു.
പ്രധാന ചിത്രങ്ങൾ സിറ്റിസൺ കെയ്ൻ ദ മാഗ്നിഫിഷന്റ് അംബർ സൺസ് (1942) ദ ലേഡി ഫ്രം ഷാങ്ഹായ് (1947) മാക്ബത്ത് (1948) ടച്ച് ഒഫ് ഈവിൾ (1958) ദ സ്ട്രൈഞ്ചർ ദ ലേഡി ഫ്രം ഷാങ് ഹായ്
ഓർമ്മപ്പുസ്തകം ഇംഗ്ലീഷ് വിലാസം https://ml.wikipedia.org/wiki/Memory_of_the_World_Programme പ്രമാണം:Memory of the World Programme logo.gif Logo of the Memory of the World Programme
യുനെസ്കോ തയ്യാറാക്കുന്ന, വരുംതലമുറയ്ക്കായി സൂക്ഷിച്ചുവയ്ക്കേണ്ട അപൂർവ്വരേഖകളുടെ പട്ടികയാണ് ഓർമ്മപ്പുസ്തകം (Memory of the World).
ആഗോളതലത്തിൽ വിവിധരാജ്യങ്ങളിൽ നിന്ന് 193 ലേറെ ഇനങ്ങൾ ഈ പുസ്തകത്തിൽ ഇതിനിടയ്ക്ക് സ്ഥാനം പിടിച്ചിട്ടുണ്ട്.
പ്രകൃതിദുരന്തങ്ങൾ, മനുഷ്യരുടെ അവഗണന, സൂക്ഷിക്കുന്നതിലെ വിമുഖത എന്നിവ പരിഗണിച്ചാണ് യുണസ്കോ ഇത്തരം രേഖകൾ ഭാവിതലമുറയ്ക്കായി സൂക്ഷിക്കാൻ തയ്യാറായത്.
1992 ലാണ് ഈ പദ്ധതി രൂപപ്പെടുന്നത്.
നിർവ്വഹണം
യുണസ്കോ ഡറക്ടർ ജനറൽ നിർദ്ദേശിക്കുന്ന 14 അംഗങ്ങൾ ചേർന്ന ഇന്റർനാഷണൽ അഡ്വൈസറി കമ്മിറ്റി (IAC)(International Advisory Committee- IAC)യാണ് പദ്ധതി നടപ്പിലാക്കുന്നത്.
സാങ്കേതി, നിയമ, സാമ്പത്തികരൂപരേഖ തയ്യാറാക്കുന്നത് ഈ സമിതിയാണ്.
ബ്യൂറോ, ടെക്നിക്കൽ സബ്ബ്കമ്മിറ്റി, മാർക്കറ്റിംഗ് സബ്ബ്കമ്മിറ്റി, രജിസ്റ്റർ സബ്ബ്കമ്മിറ്റി എന്നിങ്ങനെ സബ്സിഡിയറി ശാഖകളും ഇതിനുണ്ട്.
പുസ്തകത്തിലേയ്ക്കുള്ള നാമനിർദ്ദേശം
ഏത് സംഘടനയ്ക്കും രജിസ്റ്ററിലേയ്ക്ക് ഡോക്യുമെന്റുകൾ നിർദ്ദേശിക്കാം.
ഐ.എ.സി ഇതിൻമേൽ ഉചിതമായ തീരുമാനമെടുക്കും.
ഇതിനായി സമയം, സ്ഥലം , ജനങ്ങൾ, വിഷയം, തീം, രൂപം, സാമൂഹ്യ-സാമുദായിക-പ്രാധാന്യം ഇവ പരിഗണിച്ച് പുസ്തകത്തിൽ ഉൾപ്പെടുത്തുന്നതിന് ശ്രമിക്കും.
ഇതുവരെ ഉൾപ്പെടുത്തപ്പെട്ടിട്ടുള്ളവ IAC Session Year Site Date IAC chairperson Number of nominations evaluated Number of inscriptions to the Register References 1st 1993 Pułtusk , Poland September 12 – 14 Jean-Pierre Wallot (Canada) none none 2nd 1995 Paris, France May 3 – 5 Jean-Pierre Wallot (Canada) none none 3rd 1997 Tashkent , Uzbekistan September 29 – October 1 Jean-Pierre Wallot (Canada) 69 38 Bureau Meeting 1998 London, United Kingdom September 4 – 5 Jean-Pierre Wallot (Canada) none none 4th 1999 Vienna , Austria June 10 – 12 Bendik Rugaas (Norway) 20 9 5th 2001 Cheongju , South Korea June 27 – 29 Bendik Rugaas (Norway) 42 21 6th 2003 Gdańsk , Poland August 28 – 30 Ekaterina U. Genieva ( Russian Federation ) 41 23 7th 2005 Lijiang , China June 13 – 18 Deanna Marcum (USA) 53 29 8th 2007 Pretoria , South Africa June 11 – 15 Alissandra Cummins ( Barbados ) 53 38 9th 2009 Bridgetown , Barbados July 27 – 31 Roslyn Russell (Australia) 55 35 10th 2011 Manchester , United Kingdom May 22 – 25 Roslyn Russell (Australia) 84 45 സംഭാവനകളുടെ എണ്ണം Region Number of inscriptions to the Register Number of countries/organizations Africa 12 9 Arab States 6 3 Asia and the Pacific 42 18 Europe and North America 97 33 Latin America and the Caribbean 33 21 International Organizations 3 3 Total 193 87 ഇന്ത്യയിൽ നിന്നുള്ളവ
ഓർമ്മപ്പുസ്കത്തിൽ ഇന്ത്യയിൽ നിന്ന് നാല് അപൂർവ്വഗ്രന്ഥങ്ങൾ ചേർത്തിട്ടുണ്ട്.
2007 ലാണ് ഋഗ്വേദം ഉൾപ്പെടുത്തപ്പെടുന്നത്.
പൂനെയിലെ ഭണ്ടാർക്കർ ഓറിയന്റൽ റിസേർച്ച് ഇൻസ്റ്റിറ്റ്യൂട്ടിൽ സൂക്ഷിച്ചിരിക്കുന്ന ഋഗ്വേദത്തിന്റെ ലിഖിതരൂപമാണിത്.
1997 ലാണ് ചെന്നൈയിലെ ഇന്റർനാഷണൽ ഇൻസ്റ്റിറ്റ്യൂട്ട് ഓഫ് ഏഷ്യൻ സ്റ്റഡീസിലെ വൈദ്യശാസ്ത്രവുമായി ബന്ധപ്പെട്ട പ്രാചീന തമിഴ് കൃതികൾ ഇതിൽ ചേർക്കുന്നത്.
2003 ൽ ഇന്ത്യയിൽ സൂക്ഷിച്ചിട്ടുള്ള ഡച്ച് ലിഖിതങ്ങളും 2005 ൽ പുതുച്ചേരി ഫ്രഞ്ച് ഇൻസ്റ്റിറ്റ്യൂട്ടിലെ ശൈവലിഖിതങ്ങളും ഉൾപ്പെടുത്തി.
ഓർലൊവ് വജ്രം ഇംഗ്ലീഷ് വിലാസം https://ml.wikipedia.org/wiki/Orlov_(diamond)
17–ാം നൂറ്റാണ്ടിൽ ആന്ധ്രപ്രദേശിലെ കൊല്ലൂർ ഖനിയിൽ നിന്നാണീ വജ്രം കണ്ടെടുത്തത്.
300 കാരറ്റ് തൂക്കമായിരുന്നു അന്നതിന്.
മുസ്ലീം ഭരണാധികാരിയായ ജഹാൻഷി അതു സ്വന്തമാക്കി.
റോസാപ്പൂവിന്റെ ആകൃതിയിൽ ചെത്തിമിനുക്കിയെടുത്തു.
ചെത്തിമിനുക്കപ്പെട്ടപ്പോൾ ഓർലൊവിന്റെ തൂക്കം 199.6 കാരറ്റായി കുറഞ്ഞു.
നീല കലർന്ന പച്ചനിറമാണ് ഓർലൊവിന്.
18–ാം നൂറ്റാണ്ടിൽ മോഷണം പോയ ഈ വജ്രം 1773 ൽ ലാസറെവിലുള്ള ഒരമേരിക്കൻ വ്യാപാരിയിൽ നിന്നു ഗ്രിഗറി ഗ്രെഗോറിവിച്ച് ഓർലോവ് രാജകുമാരൻ 90000 പൗണ്ടിന് സ്വന്തമാക്കിയെ ന്നും റഷ്യയിലെ കാതറിൻ–രണ്ട് രാജകുമാരിക്ക് സമ്മാനിച്ചു എന്നുമാണ് കഥ.
ഈ വജ്രം ഇന്ന് റഷ്യയിലെ ഡയമണ്ട് ട്രഷറി മ്യൂസിയത്തിൽ സംരക്ഷിച്ചിരിക്കുന്നു.
കരണം (ജ്യോതിഷം) വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
പഞ്ചാംഗഗണിതത്തിൽ കാലമാത്രകൾ അളക്കുവാനും കാലബിന്ദുക്കളെ കണക്കുകൂട്ടി നിശ്ചയിക്കുവാനും വേണ്ടി പല രീതിയിലുമുള്ള വിഭജനങ്ങൾ നടത്തിയിട്ടുണ്ടു്.
ഇത്തരത്തിലുള്ള ഒരു വിഭജനക്രമം അനുസരിച്ചു് തിഥി, ആഴ്ഛ, നക്ഷത്രം, കരണം, നിത്യയോഗം എന്നിങ്ങനെ കാലത്തെ അഞ്ചു്‌  നിർദ്ദേശാങ്കങ്ങളായി വിഭജിച്ചിരിക്കുന്നു.
ഇവ ഓരോന്നും സ്വതന്ത്രചരമായതുകൊണ്ടു്  ഇവയിലോരോന്നും സമജോടികളായി വരുന്ന രണ്ടു മുഹൂർത്തങ്ങൾ (instant of time) തമ്മിൽ നീണ്ട ഒരു കാലയളവുണ്ടായിരിക്കും.
മറ്റൊരു വിധത്തിൽ പറഞ്ഞാൽ ആയിരക്കണക്കിനു വർഷങ്ങളോളം ഉപയോഗിക്കാവുന്ന ഒരു കാലഗണനാരീതിയ്ക്കു്  ഇത്തരം നിർദ്ദേശാങ്കങ്ങൾ സൌകര്യമൊരുക്കുന്നു.
(“തിഥി, വാരശ്ച നക്ഷത്രം യോഗാഃ കരണമേവ ച പഞ്ചാംഗം കഥിതം വിജ്ഞൈഃ സ്തത് സ്വരൂപം നിരൂപ്യതേ”)
ഭാരതീയപഞ്ചാംഗഗണിതത്തിൽ ഒരു തിഥിയുടെ പകുതിയാണു്  കരണം.
രണ്ടു വിധത്തിലുള്ള കരണങ്ങൾ ഉണ്ടു്.
സ്ഥിരകരണവും ചരകരണവും.
സൂര്യനും ചന്ദ്രനും തമ്മിലുള്ള കോണീയ അകലത്തിന്റെ ഏകകം ആണു് തിഥി.
(ശരാശരി 12 ഡിഗ്രി).
അതുകൊണ്ടു്  ഒരു സ്ഥിരകരണം സൂര്യചന്ദ്രന്മാർക്കിടയിലുള്ള കോണീയ അകലത്തിന്റെ ആറു ഡിഗ്രി ആണെന്നു പറയാം.
പക്ഷേ, ഭ്രമണപഥങ്ങളിലും ഭ്രമണപ്രവേഗങ്ങളിലുമുള്ള ചരസ്വഭാവം മൂലം ഇവ എപ്പോഴും സ്ഥിരമൂല്യമുള്ളതാവണമെന്നില്ല.
അതുകൊണ്ട് ആറു ഡിഗ്രിയിൽ നിന്നും കുറഞ്ഞോ കൂടിയോ നേരിയ വ്യത്യാസങ്ങളോടെ ചരകരണങ്ങളും കൂടി കണക്കിലെടുക്കുന്നു.
ഒരു പ്രാവശ്യം വീതം നാലു സ്ഥിരകരണങ്ങളും എട്ടുപ്രാവശ്യം വീതം ഏഴു ചരകരണങ്ങളും ചേർന്നതാണു് ഒരു ചാന്ദ്രമാസം .
ഇപ്രകാരം ആകെ ഒരു ചാന്ദ്രമാസത്തിൽ കരണചക്രം ഒരു പൂർണ്ണവൃത്തം  [(1 x 4 + 8 x 7)*6  = 360 ഡിഗ്രി] സൃഷ്ടിക്കുന്നു.
വിവിധതരത്തിലുള്ള നിർദ്ദേശാങ്കങ്ങൾ ഓർത്തുവെക്കാൻ എളുപ്പത്തിനു് അവയ്ക്കു് പ്രത്യേകവർഗ്ഗനാമങ്ങൾ നൽകുന്ന പതിവു് ഭാരതീയജ്യോതിഷത്തിൽ ഉണ്ടായിരുന്നു.
അതനുസരിച്ചു് കേരളത്തിൽ കരണങ്ങൾക്കു്  കൊടുത്തിട്ടുള്ള പേരുകൾ മിക്കവാറും മൃഗങ്ങളുടേതാണു്.
പതിനൊന്നു കരണങ്ങൾക്കു കേരളത്തിലെ രീതിയനുസരിച്ച്  കൊടുത്തിട്ടുള്ള പേരുകൾ:
"ബവാഹ്വയം ബാലവകൗലവാഖ്യേ തതോ ഭവതേത് തൈതിലനാമധേയം
ഗരാഭിധാനം വണിജശ്ച വിഷ്ടിരിത്യാഹുരാര്യാഃ കരണാനി സപ്തഃ
ചതുർദ്ദശീ യാ ശശിനാ പ്രഹീണാ തദർദ്ധഭാഗേ ശകുനിർ ദ്വിതീയേ
ദശാർദ്ധയോഃ സ്തശ്ചതുരംഘ്രിനാഗൗ കിംസ്തുഘ്‌നമാദ്യേ പ്രതിപദ്ദലേ ച
-ദൈവജ്ഞകലാധരശർമ (ശിശുബോധം)
ബവം (സിംഹം), 2.
ബാലവം (പുലി), 3.
കൗലവം (പന്നി), 4.
തൈതിലം (കഴുത), 5.
ഗരം (ആന), 6.
വണിജം (പശു), 7.
വിഷ്ടി (പട്ടി) എന്നിവ ഏഴുമാണ് (8 പ്രാവശ്യം ആവർത്തിക്കുന്ന) ചരക്കരണങ്ങൾ എന്ന് ശ്രേഷ്ഠരായ പ്രാചീനമഹർഷിമാർ പറയുന്നു.
കൃഷ്ണപക്ഷചതുർദ്ദശീതിഥിയുടെ ഉത്തരാർദ്ധമാണ് ശകുനികരണം (പുള്ള്), അമാവാസിയുടെ പൂർവാർദ്ധം ചതുഷ്പാത്കരണം (നാൽക്കാലി), അമാസിയുടെ ഉത്തരാർദ്ധം നാഗകരണം (പാമ്പ്), പ്രഥമയുടെ പൂർവ്വാർദ്ധം കിംസ്തുഘ്‌നകരണം (പുഴു) എന്നിങ്ങനെ യഥാക്രമം നാല് സ്ഥിരകരണങ്ങൾ.
(ആകെ 11 കരണങ്ങൾ) സിംഹം പുലി വരാഹം (പന്നി) കഴുത ആന പശു വിഷ്ടി പുള്ള്, നാൽക്കാലി പാമ്പ്, പുഴു
എന്നാൽ 
കിംസ്തുഘ്നൻ, ശകുനി, ചതുഷ്പദൻ, നാഗവൻ എന്നീ നാലു സ്ഥിരകരണങ്ങളും ഭാവം, ബാലവം, കൌലവം, തൈതൂല്യം, ഗരജം, വാണിജ, വിഷ്ടി(ഭദ്ര) എന്നിങ്ങനെ ഏഴു ചരകരണങ്ങളും ആണു് പൊതുവേ ഭാരതീയമായി നാമകരണം ചെയ്യപ്പെട്ടിട്ടുള്ളതു്.
( verify add ref here)
ഇവയിൽ കിംസ്തുഘ്നൻ എപ്പോഴും ശുക്ലപക്ഷത്തിലെ ആദ്യതിഥിയുടെ ആദ്യാർദ്ധമാണു്.
അതു` എപ്പോഴും സ്ഥിരമായിരിക്കും.
ത്തൂടർന്നുള്ള ഏഴു കരണങ്ങൾ ചരങ്ങളായിരിക്കും.
അവ മൊത്തം ഏഴു പ്രാവശ്യം ആവർത്തിച്ചുകൊണ്ടിരിക്കും.
ബാക്കിയുള്ള മൂന്നു സ്ഥിരചരണങ്ങളോടെ മൊത്തം  60 കരണങ്ങൾ  (6 x 60 = 360) ഒരു കരണചക്രം പൂർത്തിയാക്കുന്നു.
കരണം (വിവക്ഷകൾ)
കരണം എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
കരണം - ചെവിയുടെ മറ്റൊരു പേർ.
(കർണ്ണം എന്ന വാക്കിന്റെ തദ്ഭവം) കരണം (വ്യാകരണം) - ക്രിയ നടത്തുവാനുള്ള ഉപകരണം.
കരണം (പഞ്ചാംഗം) - പഞ്ചാംഗ ഗണിതത്തിൽ ഉപയോഗിക്കുന്ന ഒരു കോൺ / സമയ അളവു്.
കരച്ചിൽ ഇംഗ്ലീഷ് വിലാസം https://ml.wikipedia.org/wiki/Crying ഒരു കുട്ടിയുടെ കരച്ചിൽ
വൈകാരികാവസ്ഥയനുസരിച്ച് മനുഷ്യരിൽ നടക്കുന്ന പ്രതികരണ പ്രവർത്തനമാണ് കരച്ചിൽ.
സാധാരണ നേത്രഘടനയ്ക്കോ പ്രവർത്തനങ്ങൾക്കോ ഒരുതരത്തിലുമുള്ള മാറ്റവും ഉളവാക്കാതെ കണ്ണുനീർഗ്രന്ഥികൾ കണ്ണുനീർ ഉത്പാദിപ്പിക്കുന്നു.
നവജാതശിശുക്കൾ ആശയവിനിമയത്തിനും മുതിർന്നവർ സങ്കടമോ വിഷമമോ വേദനയോ അത്യാഹ്ലാദമോ ഉണ്ടെങ്കിലും കരയാം.
ജനനം മുതൽ മരണം വരെ ജീവിതത്തിന്റെ പല ഘട്ടങ്ങളിലും കരച്ചിൽ ഉളവാക്കാവുന്ന അനുഭവങ്ങളോ സന്ദർഭങ്ങളോഉണ്ടാകാറുണ്ട്.
ഇതരജന്തുക്കളിൽ കരച്ചിലിന്റെ വ്യാപ്തി ഇപ്പോഴും തർക്കസംഗതിയാണ്.
പരീക്ഷണങ്ങളിൽ മനുഷ്യനെക്കൂടാതെ ആനകൾക്കും കണ്ണുനീരുൽപ്പാദിപ്പിക്കാൻ കഴിവുണ്ടെന്ന് തെളിഞ്ഞിരിക്കുന്നു.
കണ്ണുനീർഗ്രന്ഥികൾ
ഒരു ട്യൂബുലാർ അസിനാർ ഗ്രന്ഥിയാണ് കണ്ണുനീർഗ്രന്ഥി.
ഓരോ കണ്ണിനും മുകളിൽ ലാക്രിമൽ ഫോസ എന്ന സ്ഥാനത്താണ് കണ്ണുനീർ ഗ്രന്ഥികൾ കാണപ്പെടുന്നത്.
ഇവ ഉത്പാദിപ്പിക്കുന്ന കണ്ണുനീർ നേരിയ കുഴലുകളിലൂടെ ലാക്രിമൽ സഞ്ചിയിലെത്തുന്നു.
കണ്ണിന്റെ മുൻഭാഗം മുഴുവൻ എപ്പോഴും കഴുകിത്തുടയ്ക്കാൻ കണ്ണുനീർ ഉപയോഗിക്കുന്നു.
ഇതുവഴി കണ്ണുകളിലെത്താവുന്ന ചെറിയ പ്രാണികളേയും സൂക്ഷ്മജീവികളേയും തടയാൻ കഴിയുന്നു.
അധികമായി കണ്ണിലെത്തുന്ന കണ്ണുനീർ നേസോലാക്രിമൽ കുഴൽ വഴി മൂക്കിനകത്തേയ്ക്ക് പ്രവേശിച്ച് പുറന്തള്ളപ്പെടുന്നു.
കണ്ണിന്റെ മുൻഭാഗത്തെ പൊതിയുന്ന കണ്ണുനീരിന് മുന്നിൽ നിന്ന് പിന്നിലേയ്ക്ക് മൂന്നുപാളികളുണ്ട്.
കൊഴുപ്പുപാളി
മീബോമിയൻ ഗ്രന്ഥികൾ അഥവാ ടാർസൽ ഗ്രന്ഥികൾ ഉത്പാദിപ്പിക്കുന്ന എണ്ണകളുണ്ടാക്കുന്ന പാളിയാണിത്.
ഉള്ളിലെ അക്വസ് പാളിയെ പൊതിയുന്ന ഇവ കവിളിലേയ്ക്ക കണ്ണുനീർ പ്രവഹിപ്പിക്കാതെ നോക്കുന്നു.
അക്വസ് പാളി
ഇവയാണ് കണ്ണുനീർ ഗ്രന്ഥികൾ ഉത്പാദിപ്പിക്കുന്നത്.
ജലാംശവും മാംസ്യങ്ങളായ ലിപ്പോകാലിൻ, ലാക്ടോഫെറിൻ, ലൈസോസൈം, ലാക്രിറ്റിൻ എന്നിവ ഇതിൽ കാണപ്പെടുന്നു.
വൃതിവ്യാപന മർദ്ദം നിയന്ത്രിക്കുന്നതും രോഗാണുബാധയെ തടയുന്നതും ഇവയാണ്.
ശ്ലേഷ്മപാളി
നേത്രാവരണത്തിലെ ഗോബ്ലറ്റ് കോശങ്ങളാണ് ഇവ ഉത്പാദിപ്പിക്കുന്നത്.
കോർണിയയ്ക്കുചുറ്റും പൊതിഞ്ഞ് ഒരു ജലഭീതപാളിയായി ഇത് മാറുന്നു.
കണ്ണുനീർ
കണ്ണുനീർ ഗ്രന്ഥികൾ ഉത്പാദിപ്പിക്കുന്ന കണ്ണുനീരിനെ മൂന്നുവിഭാഗങ്ങളായി തിരിക്കാം.
ബേസൽ ടിയർ
ബേസൽ ടിയർ: *
കണ്ണുനീർ ഗ്രന്ഥികൾ സ്ഥിരമായി ഉത്പാദിപ്പിക്കുന്ന വിഭാഗമാണിത്.
കണ്ണിനെ ഈർപ്പമുള്ളതാക്കി നിലനിർത്തുകയും ലൂബ്രിക്കന്റായി പ്രവർത്തിക്കുകയും സംരക്ഷിക്കുകയുമാണ് ഇതിന്റെ ധർമ്മം.
റിഫ്ലക്സ് ടിയർ
പൊടി, പുക, കാറ്റ്, ഉള്ളി അരിയൽ തുടങ്ങി പുറമേ നിന്നുള്ള അസ്വസ്ഥത ജനിപ്പിക്കുന്ന പ്രേരകങ്ങളാണ് ഈ വിഭാഗത്തിലുള്ള കണ്ണീരിനു കാരണമാവുന്നത്.
സൈക്കിക് ടിയർ കണ്ണുനീരുമായി ബന്ധപ്പെട്ട രോഗങ്ങൾ അവലംബം
കരച്ചുള്ളി ഇംഗ്ലീഷ് വിലാസം https://ml.wikipedia.org/wiki/Barleria_buxifolia
അരമീറ്ററോളം ഉയരത്തിൽ വളരുന്ന മുള്ളുകളുള്ള ഒരു കുറ്റിച്ചെടിയാണ് കരച്ചുള്ളി .
( ശാസ്ത്രീയനാമം : Barleria buxifolia ) .
ഇലയുടെ ഇരുവശത്തും നനുത്ത രോമങ്ങളുണ്ട്.
ഇലയുടെ ചുവട്ടിൽ നിന്നും വരുന്ന മുള്ളുകൾ കൂർത്തതാണ്.
തെക്കേ ഇന്ത്യയിലെ തദ്ദേശസസ്യമാണ്.
വരണ്ട ഇലപൊഴിക്കും കാടുകളിലും വഴിയോരങ്ങളിലും കണ്ടുവരുന്നു.
അവലംബം പുറത്തേക്കുള്ള കണ്ണികൾ രൂപവിവരണം പൂവിന്റെ ചിത്രം വിക്കിസ്പീഷിസിൽ Barleria buxifolia എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Barleria buxifolia എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കരടി ഇംഗ്ലീഷ് വിലാസം https://ml.wikipedia.org/wiki/Bear
ഉർസിഡെ കുടുംബത്തിൽപ്പെട്ട വലിയ സസ്തനിയാണ്‌ കരടി .
എട്ട് വ്യത്യസ്ത വിഭാഗം കരടികളെ കണ്ടെത്തിയിട്ടുണ്ട്.
ഇതിൽ ആറു വിഭാഗങ്ങൾ മിശ്രഭുക്കാണ്‌.
ബാക്കിയുള്ള രണ്ടു വിഭാഗങ്ങളിൽ ധ്രുവക്കരടി (പോളാർ ബെയർ) പ്രധാനമായും മാംസം ഭക്ഷിക്കുമ്പോൾ ഭീമൻ പാൻഡ മുള മാത്രം തിന്നു ജീവിക്കുന്നു.
വിവിധ ആവാസവ്യവസ്ഥകളിൽ ഉത്തരാർദ്ധഗോളത്തിൽ ഏതാണ്ട് മുഴുവനായും ദക്ഷിണാർദ്ധഗോളത്തിൽ കുറേ ഭാഗത്തും ഇവയെ കാണാം.
ചെറിയ കാലുകളും, പരന്ന് പുറത്തേക്കു  നിൽക്കുന്ന അഞ്ചു നഖങ്ങളോടു കൂടിയ പാദങ്ങളും, വലിയ ശരീരവും, പരുപരുത്ത രോമക്കുപ്പായവും നീണ്ട മുഖത്തിന്റെ അറ്റത്തുള്ള മൂക്കും കുറിയ വാലും സാധാരണ കരടിയുടെ രൂപസവിശേഷതകളാണ്‌.
ചെറു ജീവികളും സസ്യജാലങ്ങളും പ്രധാന ഭക്ഷണമാണ്‌.
ഇണ ചേരുമ്പോഴും, പ്രത്യുല്പ്പാദന സമയത്തും, കുട്ടികളെ പരിപാലിക്കുന്ന സമയത്തൊഴിച്ച് ഇവ പൊതുവേ ഒറ്റക്കു ജീവിക്കാൻ ഇഷ്ടപ്പെടുന്നു.
അപൂർ‌വമായി പകലും ഉദയാസ്തമയ സമയങ്ങളിലും ഇരതേടാറുണ്ടെങ്കിലും, കരടികൾ പൊതുവേ രാത്രിഞ്ചാരരാണ്‌.
നല്ല ഘ്രാണശക്തി അവയെ ഇരതേടാനും ശത്രുക്കളിൽ നിന്നു രക്ഷപ്പെടാനും സഹായിക്കുന്നു.
വലിയ ശരീരപ്രകൃതിയുണ്ടെങ്കിലും അതിവേഗം ഓടാനും നീന്താനും മരം കേറാനും ഇവക്ക് കഴിയും.
ഇവ  മാംസം, മത്സ്യം, മുട്ട, പഴങ്ങൾ, വിത്തുകൾ, ഇല, കിഴങ്ങ്, തേൻ എന്നിവ ഭക്ഷിക്കുന്ന മിശ്രഭോജികളാണ്.
പ്രജനന കാലത്ത് ഒരു മാസത്തോളം ഇണയോടൊപ്പം ജീവിക്കുന്നു.
പിന്നെ ആൺകരടി പിരിഞ്ഞു പോകുകയും പെൺകരടി പ്രസവിക്കാനുള്ള സ്ഥലം അന്വേഷിക്കുകയും ചെയ്യുന്നു.
ചിത്രശാല Brown Bear - കരടി ഇതും കാണുക തേൻകരടി കണ്ണാടിക്കരടി പുറത്തേക്കുള്ള കണ്ണികൾ ദ ബെയർസ് പ്രോജക്റ്റ് ഗ്രിസ്ലി ബെയർ ഔട്ട്റീച്ച് പ്രോജക്റ്റ് Archived 2019-11-07 at the Wayback Machine .
Ursidae എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
↑ പേജ് 293, ബാല കൈരളി വിജ്ഞാനകോശം, സംസ്ഥാന ബാല സാഹിത്യ ഇൻസ്റ്റിറ്റ്യൂട്ട്
കരണ ഇംഗ്ലീഷ് വിലാസം https://ml.wikipedia.org/wiki/Vernonia_arborea
ഈരക്കത്തിര, ഈറക്കത്തിര, കടവാരി, കൊടവാരി, മലമ്പരുവ, മലംപെരുവ എന്നെല്ലാം അറിയപ്പെടുന്ന കരണ 15 മീറ്റർ വരെ ഉയരം വയ്ക്കുന്ന ഒരു വൃക്ഷമാണ് .
( ശാസ്ത്രീയനാമം : Vernonia arborea ) .
1900 മീറ്റർ വരെ ഉയരമുള്ള കാടുകളുടെ വക്കിൽ കാണപ്പെടുന്നു.
ഈ വൃക്ഷത്തിന്റെ ചിറകുള്ള വിത്തുകൾ കാറ്റിന്റെ സഹായത്തോടെയാണ് വിതരണം ചെയ്യപ്പെടുന്നത്.
ഇലകൾ കൊണ്ടുണ്ടാക്കിയ ഔഷധം പ്രസവശേഷം സ്ത്രീകൾക്ക് നൽകാറുണ്ട് .
ഹോമിയോപ്പതിയിലും ഇത് ഔഷധമായി ഉപയോഗിക്കുന്നുണ്ട് .
അവലംബം പുറത്തേക്കുള്ള കണ്ണികൾ കൂടുതൽ വിവരവും കാണുന്ന ഇടങ്ങളും വിവരണം രൂപവിവരണം http://www.asianplant.net/Asteraceae/Vernonia_arborea.htm Archived 2011-04-29 at the Wayback Machine .
വിക്കിസ്പീഷിസിൽ Vernonia arborea എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Vernonia arborea എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കരകുളം ചന്ദ്രൻ ഇംഗ്ലീഷ് വിലാസം https://ml.wikipedia.org/wiki/Karakulam_Chandran
ഒരു മലയാളം നാടക , ടെലിവിഷൻ സീരിയൽ, സിനിമാ നടനും നാടക സംവിധായകനുമാണ് കരകുളം ചന്ദ്രൻ .
118 നാടകങ്ങൾ സംവിധാനം ചെയ്യുകയും, അൻപതോളം നാടകങ്ങളിൽ അഭിനയിക്കുകയും ചെയ്തിട്ടുണ്ട്.
കൂടാതെ 88 ടെലിവിഷൻ സീരിയലുകളിലും, അഞ്ചു സിനിമകളിലും അഭിനയിച്ചിട്ടുണ്ട്.
മികച്ച നാടക സംവിധായകനുള്ള സംസ്ഥാന നാടക അവാർഡ് (1997, 1998, 1999, 2000 വർഷങ്ങളിൽ), മികച്ച നാടക സംവിധായകനുള്ള കേരള സംഗീതനാടക അക്കാദമി പുരസ്കാരം (2008), മികച്ച സീരിയൽ നടനുള്ള സംസ്ഥാന സർക്കാരിന്റെ സ്പെഷ്യൽ ജൂറി പുരസ്കാരം (2015), സമഗ്ര സംഭാവനയ്ക്കുള്ള രാമു കാര്യാട്ട് അവാർഡ് (2008) എന്നിവയുൾപ്പടെ എൺപതിൽ അധികം സംസ്ഥാനതല പുരസ്കാരങ്ങൾ ലഭിച്ചിട്ടുണ്ട്.
തിരുവനന്തപുരം ജില്ലയിലെ നെടുമങ്ങാടിനടുത്തുള്ള കരകുളത്ത് നെല്ലിവിള വീട്ടിൽ നാരായണപിള്ളയുടേയും വിശാലാക്ഷി അമ്മയുടേയും മകനായി 1950 ഏപ്രിൽ 19 ന് ജനനം.
നാലാം വയസിൽ നാട്ടിൻപുറത്തെ വായനശാലയിലെ നാടകത്തിൽ ബാലനടനായി അഭിനയ ജീവിതത്തിന് തുടക്കം കുറിച്ചു.
പ്രഫ.
ജി.ശങ്കരപിള്ളയുടെ നാടകകളരിയിൽ വിദ്യാർഥിയായി പ്രവേശിച്ച ശേഷം 1968 ൽ നാടകരംഗത്തു സജീവമായി.
വയലാ വാസുദേവൻ പിള്ളയുടെ തീർഥാടനമാണ് ആദ്യ പ്രഫഷനൽ നാടകം.
ഒരു പതിറ്റാണ്ടിലേറെക്കാലം തോപ്പിൽ ഭാസിയുടെ ശിക്ഷണത്തിൽ നാടകരംഗത്ത് പ്രാഗത്ഭ്യം നേടി.
1970 മുതൽ 1981 വരെ കെ.പി.എ.സിയിൽ പ്രവർത്തിച്ച അദ്ദേഹം, 1985 ൽ കൊല്ലത്തുനിന്ന് അജന്ത എന്ന നാടക പ്രസ്ഥാനത്തിനു രൂപം നൽകി.
കൂടാതെ 88 ടെലിവിഷൻ സീരിയലുകളിലും, ശ്രീ നാരായണ ഗുരു ഉൾപ്പടെ അഞ്ചു സിനിമകളിലും അഭിനയിച്ചിട്ടുണ്ട്.
അജന്തയുടെ ആകാശവിളക്കാണ് അഭിനയിച്ച അവസാനത്തെ നാടകം.
2018 ഡിസംബർ 7 ആം തിയതി ഹൃദയ സംബന്ധമായ അസുഖത്തെത്തുടർന്ന് മരണപ്പെട്ടു.
പുരസ്കാരങ്ങൾ കേരള സംസ്ഥാന നാടക പുരസ്കാരം - 1997, 1998, 1999, 2000 വർഷങ്ങളിൽ മികച്ച നാടക സംവിധായകനുള്ള കേരള സംഗീത നാടക അക്കാദമി അവാർഡ് (2008) മികച്ച സീരിയൽ നടനുള്ള സംസ്ഥാന സർക്കാരിന്റെ സ്പെഷ്യൽ ജൂറി പുരസ്കാരം (2015) സമഗ്ര സംഭാവനയ്ക്കുള്ള രാമു കാര്യാട്ട് അവാർഡ് (2008) എൺപതിൽ അധികം സംസ്ഥാന തല പുരസ്കാരങ്ങൾ ലഭിച്ചിട്ടുണ്ട്.
പ്രാദേശിക പുരസ്കാരങ്ങൾ അടക്കം എണ്ണൂറിൽ അധികം പുരസ്കാരങ്ങൾ ലഭിച്ചിട്ടുണ്ട്.
കരകൗശലം ഇംഗ്ലീഷ് വിലാസം https://ml.wikipedia.org/wiki/Handicraft A handicraft Selling-Factory shop, Isfahan- Iran Typical Filipino handmade brooms in a restaurant of Banaue Municipal Town.
കരകൗശലം ( handicraft) .
കൈകൾ കൊണ്ട് രൂപ കൽപനചെയ്ത് നിർമ്മിച്ചെടുക്കുന്ന വിദ്യക്കാണ് കരകൌശലം എന്ന് വിളിക്കുന്നത്.
കൈ കൊണ്ട് ചെയ്യുന്ന കലാവിരുതുകളും കൈകൾ കൊണ്ട് ചെയ്യുന്ന നിർമ്മാണ പ്രവർത്തനങ്ങളും ഇതിലുൾപ്പെടുന്നതാണ്.
ലളിതമായ ഉപകരണങ്ങളുടെ സഹായത്താൽ നിർമ്മിച്ചെടുക്കുന്ന അലങ്കാര വസ്തുക്കളും ഇതിലുൾപ്പെടുന്നു.
സാമ്പ്രദായികമായി കരകൌശലം എന്ന വാക്കു കൊണ്ട് വിവക്ഷിക്കുന്നത് വിപുലമായ രീതിയിലുള്ള നിർമ്മാണ രൂപകൽപന പ്രവർത്തനങ്ങളാണ്.
കരവിരുതും നൈപുണ്യവും ഇതിൽ ഉൾചേർന്നിരിക്കും.
കൈത്തറി വസ്ത്രങ്ങൾ, പ്രതിമകൾ, കടലാസ് ഉൽപ്പന്നങ്ങൾ, പ്ലാൻറ് ഫൈബറുകൾ മുതലായവ ഇതിലുൾപ്പെടുന്നു.
സാധാരണ ഈ പ്രയോഗം കൊണ്ട് അർഥമാക്കുന്നത് ആകർഷണീയമായി നിർമ്മിച്ചെടുക്കുന്ന വസ്തുക്കൾക്ക് പിന്നിൽ പ്രവർത്തിച്ച കരകൌശല നിർമ്മാണ സാങ്കേതിക വിദ്യക്കാണ്.
കരകൗശല വാരം
ഇന്ത്യയിൽ ഡിസംബർ 8 മുതൽ 14 വരെയുള്ള കാലം അഖിലേന്ത്യാ കരകൗശല വാരമായി ആചരിക്കുന്നു.
കരടിപ്പുല്ല് ഇംഗ്ലീഷ് വിലാസം https://ml.wikipedia.org/wiki/Scirpus
ലോകത്താകമാനം ചതുപ്പ് പ്രദേശങ്ങളിൽ സ്വാഭാവികമായി കണ്ടുവരുന്ന ഒരു പുൽ വർഗ്ഗ സസ്യമാണ് കരടിപ്പുല്ല് .
( Scirpus ) ഏകദേശം നൂറ്റിയിരുപതോളം ഇനങ്ങൾ ഈ പേരിൽ അറിയപ്പെടുന്നു.
ഈ ഇനത്തിൽ ഉൽപ്പെടുന്ന ചില സസ്യങ്ങൾ മൂന്ന് മീറ്ററിൽ കൂടുതൽ ഉയരത്തിൽ വളരുമ്പോൾ ചിലത് ഏതാനും സെന്റീമീറ്റർ മാത്രം ഉയരത്തിൽ വളരുന്നു.
ആഴത്തിലേയ്ക്ക് വളരുന്ന ഉറപ്പുള്ള വേരുകൾ ഉള്ള കരടിപ്പുല്ലിന്റെ ഇലകൾ കാണ്ഡത്തിന്റെ ഇരുവശത്തു നിന്നും ഉണ്ടാകുന്നു.
വീതികുറഞ്ഞ നീളമുള്ള ഇലകളേ രണ്ടായി പകുത്തുകൊണ്ട് വെള്ള നിറത്തിലുള്ള ഇലത്തണ്ട് കാണപ്പെടുന്നു.
പൂക്കൾ ബ്രൗൺ നിറത്തിൽ കഌഅകളായി ഉണ്ടാകുന്നു.
ഇപ്രകാരമുള്ള ഒരു കുലയിൽ എഴുപത്തി അഞ്ച് മുതൽ അഞ്ഞൂറുവരെ പൂക്കൾ ഉണ്ടാകാറുണ്ട്.
ഇതിൽ തന്നെയാണ് വിത്തുകളും കാണപ്പെടുക.
ആശാലത സെൻ ഈ ലേഖനത്തിന്റെ യാന്ത്രികവിവർത്തനത്തിന്റെ പ്രശ്നങ്ങൾ ശരിയാക്കാൻ തിരുത്തലുകൾ വേണ്ടിവന്നേയ്ക്കും.
( 2023 ഒക്ടോബർ ) ( Learn how and when to remove this message ) ഇംഗ്ലീഷ് വിലാസം https://ml.wikipedia.org/wiki/Ashalata_Sen
കവയിത്രിയും സാമൂഹിക പ്രവർത്തകയും ഇന്ത്യൻ സ്വാതന്ത്ര്യ സമരത്തിൽ പങ്കെടുത്ത ഒരു പ്രമുഖ വ്യക്തിയുമായിരുന്നു ആശാലത സെൻ (5 ഫെബ്രുവരി 1894 - 13 ഫെബ്രുവരി 1986) .
ഉച്ച്വാസ്, ഉത്സ, വിദ്യുത്, ഛോട്ടോദർ ഛദ്ദ എന്നിവ ആശാലത സെൻ  എഴുതിയ പുസ്തകങ്ങളിൽ പ്രധാനപ്പെട്ടവയാണ്.
1921ൽ അവർ മഹാത്മാഗാന്ധിയുടെ നിസ്സഹകരണ പ്രസ്ഥാനത്തിൽ ചേർന്നു.
സ്ത്രീശാക്തീകരണത്തിനായി അവരുടെ വീട്ടിൽ ഒരു ആശ്രമം സ്ഥാപിക്കുകയും ചെയ്തു.
1922ൽ ധാക്ക ജില്ലയിൽ നിന്നുള്ള പ്രതിനിധിയായി അവർ ഗയ കോൺഗ്രസിൽ ചേർന്നു.
1924ൽ ശർമ്മ ഗുപ്ത, സർജുബാല ഗുപ്ത എന്നിവരുമായി സഹകരിച്ച് ഗാന്ധിയൻ തത്ത്വചിന്തയെ പ്രോത്സാഹിപ്പിക്കുന്നതിനും സ്ത്രീകളിൽ ദേശീയത വളർത്തുന്നതിനുമായി അവർ ഗാന്ദാരിയ മഹിളാ സമിതി സ്ഥാപിച്ചു.
1925ൽ ആശാലത സെൻ  അഖിലേന്ത്യാ കടുണി സംഘത്തിൽ (എഐകെഎസ്) അംഗമാകുകയും സമീപഗ്രാമങ്ങളിൽ ഖാദിയുടെ ഉപയോഗം പ്രോത്സാഹിപ്പിക്കുകയും ചെയ്തു.
1894-ൽ ബഗലാമോഹൻ ദാസ്ഗുപ്തയുടെയും മനോദസുന്ദരി ദാസ്ഗുപ്തയുടെയും മകളായി നോഖാലിയിലെ ഒരു അഭിഭാഷക കുടുംബത്തിലാണ് ആശാലത സെൻ ജനിച്ചത്.
അവരുടെ പിതാവ് നോഖാലി ജഡ്ജി കോടതിയിലെ അഭിഭാഷകനായിരുന്നു.
കുട്ടിക്കാലം മുതൽ ആശാലത സാഹിത്യകൃതികളിലേക്ക് ആകർഷിക്കപ്പെട്ടു.
പത്താം വയസ്സിൽ ബംഗാൾ വിഭജനത്തിനെതിരായ  ആവേശത്തോടെ അവർ കവിതകൾ എഴുതുകയും അന്തഃപൂർ മാസികയിൽ പ്രസിദ്ധീകരിക്കുകയും ചെയ്തു.
മുത്തശ്ശിയായ നബശശി ദേവിയുടെ പ്രോത്സാഹനത്തോടെ 1905-ൽ, പതിനൊന്നു വയസുള്ളപ്പോൾ തന്നെ സ്വദേശി പ്രസ്ഥാനത്തിൽ ചേർന്നുകൊണ്ട് അവർ രാഷ്ട്രീയ രംഗത്തേക്ക് കടന്നു.
1986 ഫെബ്രുവരി 13-ന് ന്യൂഡൽഹിയിലെ മകന്റെ വസതിയിൽ വച്ച് അവർ മരിച്ചു.
ആശാലത (ഗായിക)
മലയാളത്തിലെ പ്രശസ്ത ചലച്ചിത്ര പിന്നണിഗായികയും റേഡിയോ ജോക്കിയുമാണ് ആശാലത .
1985-ൽ ജോൺസൺ മാസ്റ്റർ സംഗീതസംവിധാനം നിർവ്വഹിച്ച ഒഴിവുകാലം എന്ന സിനിമയിലെ "ചൂളം കുത്തും കാറ്റേ" എന്ന ഗാനം ആലപിച്ചുകൊണ്ടാണ് ആശാലത ചലച്ചിത്ര പിന്നണി ഗാനരംഗത്തേക്ക് വരുന്നത്.
തുടർന്ന് വിവിധ മലയാള സിനിമകളിലായി നാല്പതോളം ഗാനങ്ങൾ ആലപിച്ചു.
യേശുദാസിനൊപ്പമായിരുന്നു ആദ്യഘട്ടത്തിൽ ആശാലത പാടിയിരുന്നത്.
തുടർന്ന് ഉണ്ണിമേനോൻ , ജി. വേണുഗോപാൽ , കൃഷ്ണചന്ദ്രൻ , എം.ജി. ശ്രീകുമാർ , മാർക്കോസ് , കെ.എസ്. ചിത്ര , മനോ , മലേഷ്യ വാസുദേവൻ , ജോളി എബ്രഹാം എന്നിവർക്കൊപ്പവും വിവിധ സിനിമകളിലായി ഗാനങ്ങൾ ആലപിച്ചു.
ജോൺസൺ മാഷിനു പുറമേ, എ.ടി ഉമ്മർ , രാഘവൻ മാസ്റ്റർ, ഔസേപ്പച്ചൻ , ശ്യാം , ജെറി അമൽദേവ് , എം.ബി ശ്രീനിവാസൻ , ബോംബെ രവി , മോഹൻ സിതാര , ബേണി ഇഗ്‌നേഷ്യസ് തുടങ്ങിയ പ്രഗല്ഭ സംഗീത സംവിധായകരുടെ ഈണങ്ങൾക്ക് ശബ്ദം പകർന്ന ആശാലത നിരവധി ഹിറ്റ് ഗാനങ്ങൾക്കും ഉടമയാണ്.
സ്‌നേഹമുള്ള സിംഹം എന്ന ചിത്രത്തിലെ 'സ്‌നേഹം കൊതിച്ചു ഈരേഴുലോകം', ദൂരെ ദൂരെ ഒരു കൂടു കൂട്ടാം എന്ന ചിത്രത്തിലെ 'പൊന്നിൻ കിനാവുകൾ', ഒരു വടക്കൻ വീരഗാഥയിലെ 'ഉണ്ണി ഗണപതി തമ്പുരാനേ' തുടങ്ങിയ ഗാനങ്ങൾ ആശാലത ആലപിച്ചവയാണ്.
കോഴിക്കോട്ടെ വടകരയിൽ ജനിച്ച ആശാലതയുടെ യഥാർത്ഥ പേര് ആനന്ദവല്ലി എന്നായിരുന്നു.
കുഞ്ഞുന്നാളിലേ മകളുടെ സംഗീതാഭിമുഖ്യം തിരിച്ചറിഞ്ഞ മാതാപിതാക്കൾ പ്രശസ്ത ഗായകരായ ആശാ ബോസ്ലേയുടെയും ലതാമങ്കേഷ്‌കറുടെയും നാമരൂപങ്ങളിൽ നിന്ന് ആശാലത എന്ന പേര് നൽകുകയായിരുന്നു.
സംഗീതലോകത്തേക്ക്
ആശാലതയ്ക്ക് പത്തൊമ്പത് വയസ്സുള്ളപ്പോളാണ് പ്രശസ്തമായ തരംഗിണിക്കുവേണ്ടി എം.ജി രാധാകൃഷ്ണന്റെ സംഗീത സംവിധാനത്തിൽ യേശുദാസിനൊപ്പം പാടിക്കൊണ്ട് 'ഗ്രാമീണഗാനങ്ങൾ' എന്ന ശീർഷകത്തിൽ ഓഡിയോ കാസറ്റുകളിറക്കിയത്. 'തരംഗിണി പരിചയപ്പെടുത്തുന്ന നവവശ്യനാദം' എന്നായിരുന്നു അക്കാലത്ത് ആശാലത വിശേഷിപ്പിക്കപ്പെട്ടത്.
കൂടാതെ, പ്രശസ്ത ബോളിവുഡ് സംഗീത സംവിധായകൻ ബപ്പി ലഹിരിയുടെ സംവിധാനത്തിൽ ഇറങ്ങിയ 'രാഗലഹരി' എന്ന സംഗീത കാസെറ്റിൽ ഉണ്ണിമേനോനോടൊപ്പം പാടിയത് ആശാലതയായിരുന്നു.
ബപ്പി  ലഹിരി ആദ്യമായി മലയാളത്തിൽ സംഗീതസംവിധാനം നിർവഹിച്ചത് ഈ ഗാനങ്ങൾക്ക് വേണ്ടിയായിരുന്നു.
പ്രശസ്ത അമേരിക്കൻ കമ്പനിയായ സി.ബി.എസ് ഗ്രാമഫോൺ റെക്കോഡ്‌സ് ആൻഡ് ടേപ്പ്‌സ് ആണ് ഈ ഗാനങ്ങൾ ഇറക്കിയത്.
ഈ കാസെറ്റുകൾ റെക്കോഡ് വില്പന നേട്ടം കൈവരിച്ചതിന് അന്ന് ആശാലതയ്ക്ക് സി.ബി .
എസ് ഗോൾഡ് ഡിസ്‌ക് പുരസ്‌കാരം  ലഭിച്ചിരുന്നു.
തുടർന്ന് തെന്നിന്ത്യൻ സംഗീത സംവിധായകൻ ഇളയരാജയുടെ കീഴിലാണ് ആശാലത പ്രവർത്തിച്ചത്.
ഇരുപത്തിരണ്ട് തമിഴ് ചിത്രങ്ങളിൽ ആശാലത ഗാനങ്ങൾ ആലപിക്കുകയും ചെയ്തു.
ഒരു തെലുങ്ക് ചിത്രത്തിലും പാടിയിട്ടുണ്ട്.
പ്രശസ്ത കവി വയലാർ രാമവർമ്മയുടെ പേരിലുള്ള അദ്യ വയലാർ രാമവർമ്മ അവാർഡ് ലഭിച്ചത് ആശാലതയ്ക്കായിരുന്നു.
പ്രശസ്ത സംഗീതസംവിധായകൻ ദേവരാജൻ മാസ്റ്ററും ഗായിക മാധുരിയും അടങ്ങിയ ജൂറിയാണ് അവാർഡ് നിർണ്ണയിച്ചത്.